Държавен вестник, бр. 77, 2013 г., стр. 95

БРОЙ  77	
Д Ъ Р Ж А В Е Н  В Е С Т Н И К 	
СТР.  95  
операторът на газоразпределителна мрежа отчита 
показанията на разходомера, включително въз 
основа на оценка на историческото потребление 
на клиента (ако разходомерният възел не работи).
Чл. 31. (1) Ползвателят на мрежата, имащ 
намерение да поиска спиране поради забава в 
плащането на клиент, трябва да заяви за изпъл­
нение пред оператора на газоразпределителна 
мрежа услугата по временно прекъсване поради 
неплащане от страна на клиент. 
(2) След спиране на доставката обслужването 
на точката на присъединяване остава за сметка 
на ползвателя на мрежата, който впоследствие 
може да поиска ново активиране на доставка или 
да изпрати на оператора на газоразпределителна 
мрежа искане за окончателно преустановяване 
подаването на газ в тази точка.
(3) Ако операторът на газоразпределителна 
мрежа не успее да прекрати подаването на газ 
поради причини, независещи от него, ползвателят 
на мрежата може да поиска извършването, при 
наличие на такава възможност, на дейности за 
прекъсване на доставката в точката за присъе­
диняване поради неплащане от страна на клиент 
по друг начин. 
Чл. 32. (1) Прекратяването на подаване на газ 
на клиент поради неплащане от негова страна 
се извършва чрез изключване и запечатване на 
крана, поставен над разходомера, и/или чрез 
еквивалентно действие. 
(2) Операторът на газоразпределителна мрежа 
след извършване на дейностите по ал. 1 съобщава 
резултата и евентуалното отчитане на ползвателя 
на мрежата и на клиента.
(3) Количеството газ, преминал през разходо­
мера в тази точка, е за сметка на клиента, който 
остава отговорен за евентуални консумации на 
газ и за всички останали задължения, докато не 
изпрати на оператора на газоразпределителна 
мрежа искане за окончателно преустановяване 
на подаването на газ.
Чл. 33. (1) При продължаване на забавата в 
плащането и при невъзможност за спиране по 
чл. 31 операторът на газоразпределителна мрежа 
премахва техническите съоръжения за присъ­
единяване (свързващите тръби и др.) така, че 
повторното активиране на подаването на газ да 
изисква технически действия по присъединяване.
(2) За извършване на техническите дейности 
по предходната алинея операторът на газоразпре­
делителна мрежа може да поиска съдействие от 
компетентен държавен или общински орган.
Чл. 34. (1) Заявката за спиране на доставката 
по искане на клиента трябва да бъде предвидена в 
клаузите от договора за доставка, сключен между 
ползвателя на мрежата и клиента.
(2) Заявката се разглежда в срок до 3 работни 
дни от датата на получаването є.
(3) Консумацията на природен газ в точката 
на присъединяване до датата на изпълнение на 
заявката по ал. 2 е за сметка на клиента. 
(4) След извършване на спирането по този член 
доставката на природен газ може да се активира 
по реда на чл. 36.
Чл. 35. (1) След отпадане на причините за 
спиране или прекъсване по чл. 33 – 35 клиентът 
може да заяви пред оператора на газоразпреде­
лителна мрежа ново активиране на доставката. 
(2) Срокът за възстановяване на подаването 
на газ се определя в договорите между оператора 
на газоразпределителна мрежа и клиентите в 
зависимост от конкретната причина за спиране 
и от необходимите действия за активиране на 
доставката. 
Чл. 36. Клиентът може да поиска ново подаване 
на газ към точките на присъединяване, ако захран­
ването е било временно прекъснато от оператора 
на газоразпределителна мрежа чрез запечатване 
на входен кран или еквивалентна интервенция 
поради причини, отнасящи се до инсталацията 
на клиента, без това обстоятелство да е довело 
до прекратяване на договора с ползвателя на 
мрежата. Тази дейност може да бъде поискана, 
когато са отстранени проблемите, отнасящи се 
до инсталацията на клиента, които са причинили 
временното прекъсване на захранването. 
Чл. 37. (1) Ползвател на мрежата, желаещ 
да получи достъп до една или повече точки на 
присъединяване, обслужвани от други ползватели 
на мрежи, трябва да подаде искане за смяна на 
доставчика на клиента. 
(2) Операторът на газоразпределителна мрежа 
извършва оценка на потреблението за точките на 
присъединяване, за които не е било възможно да 
направи отчитане на разходите поради причини, 
независещи от него, и тази оценка се счита за 
реален отчет.
(3) Новият ползвател на мрежата на датата 
на смяна на доставчика замества напускащия 
ползвател на мрежата в договорното отношение 
с оператора на газоразпределителна мрежа по 
отношение съответната точка на присъединя­
ване. Последният изпраща на новия ползвател 
на мрежата в срок 30 дни от датата на смяна на 
доставката за всяка една точка на присъединяване 
техническите и договорните данни, характеризи­
ращи доставката на газ, както и прогресивната 
оценка на годишната консумация и отчитането 
в началото на подаването.
Чл. 38. (1) При смяна на доставчика, отна­
сяща се до клиент, подаването до който е било 
временно прекъснато поради мотиви, свързани с 
безопасност или забава в плащането, с временно 
прекъсване на захранването до точката на присъ­
единяване в момента на промяна на доставката, 
новият доставчик трябва да поиска от оператора 
на газоразпределителна мрежа ново активиране 
на доставката (подаване на газ). 
(2) Операторът на газоразпределителна мрежа 
информира новия доставчик относно физическите 
условия на разходомера в сроковете, предвидени 
от договора помежду им. 
Чл. 39. (1) Поддръжката и проверката на 
разходомерите, собственост на оператора на 
газоразпределителна мрежа, се осъществяват за 
негова сметка. 
(2) Операциите по периодично калибриране 
се извършват от оторизирани метрологични 
лаборатории. Тази дейност се осъществява с 
честота, определена съгласно действащото за­
конодателство.